ಪರ್ಕಳ, ಕರ್ನಾಟಕ ರಾಜ್ಯದ ಉಡುಪಿ ಜಿಲ್ಲೆಯ ಮಣಿಪಾಲದ ಪೂರ್ವದಲ್ಲಿರುವ ಉಡುಪಿ ನಗರದ ಒಂದು ಉಪನಗರವಾಗಿದೆ. ಇದನ್ನು ಭಾಗಶಃ ಉಡುಪಿ ನಗರದ ಪುರಸಭೆ ಮತ್ತು ಬಡಗುಬೆಟ್ಟು ಪಂಚಾಯತ್ ಸಂಸ್ಥೆಯನ್ನು (ಗ್ರಾಮ ಮಟ್ಟದ ಸ್ಥಳೀಯ ಆಡಳಿತ ಸಂಸ್ಥೆ) ನಿರ್ವಹಿಸುತ್ತದೆ. == ವಿವರಣೆ == ಪರ್ಕಳ, ಶಾಂತ ಮತ್ತು ಪ್ರಶಾಂತವಾದ ಸ್ವರ್ಣಾ ನದಿಯ ದಡದಲ್ಲಿದ್ದು, ಭತ್ತದ ಗದ್ದೆಗಳು, ತೆಂಗು ಮತ್ತು ಅಡಿಕೆ ತೋಟಗಳು ಮತ್ತು ಕಾಡುಗಳಿಂದ ಕೂಡಿದೆ. ಗ್ಯಾಟ್ಸನ್ ಕಾಲೋನಿ ಉಡುಪಿಯ ಅತ್ಯಂತ ಪ್ರಸಿದ್ಧ ಕಾಲೋನಿ ಪರ್ಕಳದಲ್ಲಿದೆ. ಗ್ಯಾಟ್ಸನ್ ಕಾಲೋನಿಯು ಪರ್ಕಳದಿಂದ ೨ ಕಿಮೀ ವ್ಯಾಪ್ತಿಯಲ್ಲಿ ಬರುತ್ತದೆ. ಗ್ಯಾಟ್ಸನ್ ಕಾಲೋನಿ ಉಡುಪಿ ಜಿಲ್ಲೆಯ ಅತ್ಯಂತ ಮುಂದುವರಿದ ಕಾಲೋನಿಯಾಗಿದ್ದು, ಭೂಗತ ದೂರವಾಣಿ ಮಾರ್ಗ ಅಥವಾ ಭೂಗತ ನೀರಿನ ಪೈಪ್‌ಗಳಂತಹ ಅನೇಕ ಆವಿಷ್ಕಾರಗಳನ್ನು ಮೊದಲು ಅಲ್ಲಿ ಪರಿಚಯಿಸಲಾಯಿತು. ಈ ಪಟ್ಟಣವು ಉಡುಪಿ - ಕಾರ್ಕಳ ರಾಜ್ಯ ಹೆದ್ದಾರಿಯಲ್ಲಿದೆ. ದಕ್ಷಿಣ ಭಾರತದ ಜ್ಞಾನ ಕೇಂದ್ರವಾದ ಅಂತರಾಷ್ಟ್ರೀಯ ಖ್ಯಾತಿಯ ಮಣಿಪಾಲ ನಗರದ ಪಕ್ಕದಲ್ಲಿದೆ. ಇಲ್ಲಿ ಭಾರತ ಮತ್ತು ಪ್ರಪಂಚದಾದ್ಯಂತದ ವಿದ್ಯಾರ್ಥಿಗಳು ವೈದ್ಯಕೀಯದಿಂದ ತಂತ್ರಜ್ಞಾನದವರೆಗಿನ ವಿಷಯಗಳಲ್ಲಿ ಉನ್ನತ ವ್ಯಾಸಂಗ ಮಾಡಲು ಬರುತ್ತಾರೆ. ಪರ್ಕಳವು ಶ್ರೀ ಕೃಷ್ಣ ದೇವಾಲಯಕ್ಕೆ ಹೆಸರುವಾಸಿಯಾದ ಉಡುಪಿ ನಗರದಿಂದ ಸುಮಾರು ೭ ಕಿ.ಮೀ ದೂರಲ್ಲಿದೆ ಪರ್ಕಳವು ಶಾಲೆಗಳ ಜೊತೆಗೆ ಪುರಾತನ ದೇವಾಲಯಗಳು, ಮಸೀದಿಗಳನ್ನು ಹೊಂದಿದೆ ಅವುಗಳಲ್ಲಿ ಒಂದು, ೧೦೦ ವರ್ಷಗಳಿಗಿಂತ ಹೆಚ್ಚು ಹಳೆಯದಾದ ಬಾಸೆಲ್ ಮಿಷನ್ ಶಾಲೆ-ಆಸ್ಪತ್ರೆಗಳು ಮತ್ತು ಚಿಕಿತ್ಸಾಲಯಗಳು ಮತ್ತು ಸ್ಥಳೀಯ ಭಾಷೆಯಲ್ಲಿ ಸಂತೆ ಎಂದು ಕರೆಯಲ್ಪಡುವ ಜನಪ್ರಿಯ ವಾರದ ಮಾರುಕಟ್ಟೆಯು ಇದೆ ಸಾಫ್ಟ್‌ವೇರ್ ಸಂಸ್ಥೆಯು ಪ್ರಮುಖ ಟೆಲಿಫೋನ್ ಕಂಪನಿಗಳ ಮೊಬೈಲ್ ಮತ್ತು ಲ್ಯಾಂಡ್‌ಲೈನ್ ಟವರ್‌ಗಳ ಜೊತೆಗೆ ಭೂದೃಶ್ಯವನ್ನು ಸ್ವರ್ಶ ಮಾಡುತ್ತದೆ. ಈ ಪ್ರದೇಶದಲ್ಲಿ ಉಳಿಯಲು ಬಯಸುವವರಿಗೆ ಅನೇಕ ರೆಸ್ಟೋರೆಂಟ್‌ಗಳು ಮತ್ತು ಬಾರ್‌ಗಳು ಮತ್ತು ಹೋಟೆಲ್‌ಗಳಿವೆ. ಈ ಪಟ್ಟಣವು ಹಚ್ಚ ಹಸಿರಿನ ಭತ್ತದ ಗದ್ದೆಗಳನ್ನು ಹೊಂದಿದೆ. ಜೊತೆಗೆ ತೆಂಗು ಮತ್ತು ಅಡಿಕೆ ತೋಪುಗಳು ಗಾಳಿಯಲ್ಲಿ ತೂಗಾಡುತ್ತವೆ ಮತ್ತು ಇಲ್ಲಿನ ರೈತರು ಸಹ ವಿವಿಧ ಬೆಳೆಗಳನ್ನು ಬೆಳೆಸುತ್ತಾರೆ. ಪರ್ಕಳವು ರಸ್ತೆ ಮತ್ತು ರೈಲುಮಾರ್ಗದ ಸಂಪರ್ಕ ಹೊಂದಿದೆ. ಕೊಂಕಣ ರೈಲುಮಾರ್ಗದಲ್ಲಿ ಉಡುಪಿ ರೈಲು ನಿಲ್ದಾಣವು ಹತ್ತಿರದ ರೈಲು ನಿಲ್ದಾಣವಾಗಿದ್ದು, ಮಂಗಳೂರನ್ನು ಗೋವಾ ಮತ್ತು ಬಾಂಬೆಯೊಂದಿಗೆ ಸಂಪರ್ಕಿಸುತ್ತದೆ. ಅದೇ ರೀತಿ, ರಾಷ್ಟ್ರೀಯ ಹೆದ್ದಾರಿಯು ಉಡುಪಿಯನ್ನು ದಕ್ಷಿಣಕ್ಕೆ ಮಂಗಳೂರಿನೊಂದಿಗೆ ಮತ್ತು ಉತ್ತರಕ್ಕೆ ಗೋವಾ ಮತ್ತು ಬಾಂಬೆಯೊಂದಿಗೆ ಸಂಪರ್ಕಿಸುತ್ತದೆ. ಪರ್ಕಳವು ಪರ್ಕಳ, ಹೆರ್ಗ, ಬಡಗುಬೆಟ್ಟು, ಹಿರೇಬೆಟ್ಟು, ಅತ್ರಾಡಿ, ಕಬ್ಯಾಡಿ ಹೀಗೆ ಹಲವಾರು ಸೇವೆಗಳನ್ನು ಒದಗಿಸುವ ಅಂಚೆ ಕಚೇರಿ ಇದೆ. == ಭಾಷೆ == ತುಳು, ಕನ್ನಡ ಮತ್ತು ಕೊಂಕಣಿಯನ್ನು ಇಲ್ಲಿ ವ್ಯಾಪಕವಾಗಿ ಮಾತನಾಡುತ್ತಾರೆ. == ಕಲೆ, ಸಂಸ್ಕೃತಿ ಮತ್ತು ಕ್ರೀಡೆ == ಭೂತ ಕೋಲ ಮತ್ತು ನಾಗಾರಾಧನೆಯು ಪರ್ಕಳದ ಕೆಲವು ಸಾಂಸ್ಕೃತಿಕ ಸಂಪ್ರದಾಯಗಳು, ಕರಾವಳಿ ಕರ್ನಾಟಕ ಇತರ ಪ್ರದೇಶಗಳಂತೆ. ಯಕ್ಷಗಾನದಂತಹ ಜಾನಪದ ಕಲೆಗಳು ಸಹ ಜನಪ್ರಿಯವಾಗಿದೆ. ಸ್ಥಳೀಯ ಕಲಾವಿದರ ತಂಡವು ರಾಜ್ಯ ಮತ್ತು ಇತರ ಪ್ರಶಸ್ತಿಗಳನ್ನು ಗೆದ್ದಿದೆ. ಪ್ರಸಿದ್ಧ ನೇತಾಜಿ ಸ್ಪೋರ್ಟ್ಸ್ ಕ್ಲಬ್ (ಆರ್.) ಅನ್ನು ೧೯೭೫ ರಲ್ಲಿ ಪರ್ಕಳದಲ್ಲಿ ಸ್ಥಾಪಿಸಲಾಯಿತು. == ಸ್ವರ್ಣಾ ನದಿ == ಸ್ವರ್ಣಾ ನದಿಯು ಮಳೆಯಾಶ್ರಿತ ನೀರಿನ ಮೂಲವಾಗಿದೆ. ಎರಡು ಸಣ್ಣ ಅಣೆಕಟ್ಟುಗಳಲ್ಲಿ ನೀರನ್ನು ಟ್ಯಾಪ್ ಮಾಡಲಾಗುತ್ತದೆ, ಒಂದನ್ನು ಹಿರಿಯಡ್ಕ ಬಳಿಯ ಬಜೆ ಮತ್ತು ಇನ್ನೊಂದು ಶಿರೂರು ಬಳಿ, ಅಲ್ಲಿ ಅದನ್ನು ಫಿಲ್ಟರ್ ಪ್ಲಾಂಟ್‌ಗಳ ಮೂಲಕ ತೆಗೆದುಕೊಂಡು ಉಡುಪಿ ನಗರದ ಪ್ರಮುಖ ಕುಡಿಯುವ ನೀರಿನ ಮೂಲವಲ್ಲದೆ ಪರ್ಕಳ ಸೇರಿದಂತೆ ಅನೇಕ ಪಟ್ಟಣಗಳು ಮತ್ತು ಹಳ್ಳಿಗಳಿಗೆ ಸರಬರಾಜು ಮಾಡಲಾಗುತ್ತದೆ. ಸ್ವರ್ಣ ತನ್ನ ದಡದ ಅನೇಕ ಹಳ್ಳಿಗಳಿಗೆ ಕೃಷಿ ಉದ್ದೇಶಗಳಿಗಾಗಿ ನೀರನ್ನು ಪೂರೈಸುತ್ತದೆ. == ಕೃಷಿ == ಪರ್ಕಳ ನಿವಾಸಿಗಳ ಗಣನೀಯ ಜನಸಂಖ್ಯೆಯ ಮುಖ್ಯ ಉದ್ಯೋಗವೆಂದರೆ ಕೃಷಿ. ಮುಖ್ಯ ಉತ್ಪನ್ನವೆಂದರೆ ಭತ್ತ, ತೆಂಗು, ಅಡಿಕೆ ಮತ್ತು ವಿವಿಧ ತರಕಾರಿಗಳು. == ಶಾಲೆಗಳು == ಬಿ.ಎಂ ‍ಶಾಲೆ ಎಂದು ಜನಪ್ರಿಯವಾಗಿ ಕರೆಯಲ್ಪಡುವ ಬಾಸೆಲ್ ಮಿಷನ್ ಶಾಲೆ [ನಗರ ಪ್ರದೇಶ] ೧೦೦ ವರ್ಷಗಳಷ್ಟು ಹಳೆಯದಾಗಿದೆ. ಕನ್ನಡ (೮ ನೇ ವರೆಗೆ) ಮತ್ತು ಇಂಗ್ಲಿಷ್ (೧೦ ನೇ ವರೆಗೆ) ಬೋಧನಾ ಭಾಷೆಗಳು. ೮ ರಿಂದ ೧೦ ನೇ ತರಗತಿಯವರೆಗೆ ಕನ್ನಡ ಮತ್ತು ಇಂಗ್ಲಿಷ್‌ನಲ್ಲಿ ಶಿಕ್ಷಣವನ್ನು ನೀಡುತ್ತಿರುವ ಪರ್ಕಳ ಪ್ರೌಢಶಾಲೆ ಮತ್ತೊಂದು ಜನಪ್ರಿಯ ಶಾಲೆಯಾಗಿದೆ. == ಕಾರ್ಪೊರೇಟ್‌ಗಳು == ಟೆಲಿನೆಟಿಕ್ಸ್ ಪ್ರೈವೇಟ್ ಲಿಮಿಟೆಡ್, ಪುತ್ತೂರು ಹಿಲ್ಸ್, ಪರ್ಕಳ == ದೇವಾಲಯಗಳು == ಶ್ರೀ ಮಹಾಲಿಂಗೇಶ್ವರ ಮಹಾಗಣಪತಿ ದೇವಸ್ಥಾನ, ಪರ್ಕಳ == ಸಹ ನೋಡಿ == ಉಡುಪಿ ಮಣಿಪಾಲ ಉಡುಪಿ ಜಿಲ್ಲೆ ಕರ್ನಾಟಕ == ಬಾಹ್ಯ ಕೊಂಡಿಗಳು == ಉಡುಪಿಗೆ ಮೀಸಲಾದ ಆನ್‌ಲೈನ್ ನ್ಯೂಸ್ ಪೋರ್ಟಲ್ ಇಲ್ಲಿಂದ ಪ್ರಕಟಿಸಲಾಗಿದೆ ಟೆಲಿನೆಟಿಕ್ಸ್ ಪ್ರೈವೇಟ್ ಲಿಮಿಟೆಡ್‌ನ ವೆಬ್‌ಸೈಟ್ ರೋಟರಿ ಕ್ಲಬ್ ಆಫ್ ಪರ್ಕಳದ ವೆಬ್‌ಸೈಟ್ ಪರ್ಕಳದಲ್ಲಿ ಪ್ರಮುಖ ಸೌಲಭ್ಯ ಹೊಂದಿರುವ ಯೋಗ ಮತ್ತು ನೇಚರ್ ಕ್ಯೂರ್ ಆಸ್ಪತ್ರೆಯ ವೆಬ್‌ಸೈಟ್